ester, Author at Wat 'n petaljeWat 'n petalje
Posted in Familie	| Tagged Karla	| Leave a reply
Posted on 11-07-2009 by ester
Ek kan nie glo hoe gou die tyd verby gaan nie. Op die 17de Maart het ons uitgevind dat ons uiteindelik gaan ouers word. Met elke skandering het ons kleinding verander van 'n kolletjie na 'n baba. Op die 9de Junie het ons uitgevind dit is 'n dogtertjie, Karla.
Ek het Karla vir die eerste keer voel beweeg op die 3de Julie, nou voel ek haar baie, partymaal is sy baie besig en ander kere is dit net so 'n sweempie van beweging. Ek is heeltyd bewus van die groeiende klein mensie.
Vandag was ons 20 weke besoek by die dokter en alles lyk goed, sy groei mooi en weeg al 450g. (amper 'n blokkie margarien). Ons is baie opgewonde en dit is nog net 20 weke (dalk minder) voordat ons, ons klein Karla kan vashou, liefde kan gee en leer ken.